Anna hätt i schöner gfunde für Sägmüllers, Tanja mueß russisch oder bulgarisch oder so ebbis sii, het sich jetze d Scherzinger Gisela ins Gspräch iigmischt, hit mien d Vornämme jo vun möglichscht witt her stamme un ä exotischer Tatsch han, sunsch prozessiere d Kinder am End no irgendswenn gege d Eltere, wil si ihre Vornämme nit orginell gnue finde.  Un so sin die Wanderer witter gschtapft durch de Wald un hen noch ä Rundi über usgfallini Vörnämme vun Bekannte un Verwandte herzoge, bis mr vun ganz hinte de Erbacher Alfons het höre riefe: Hauptsach, de Sägmüller het sini Doochter nit Aischa gheiße oder mit eme andere muslimische Vornamme versähne, sunsch dääd die uns am End noch mit eme Selbschtmordattentat in d Luft jage! Do sin alli in schallendes Gelächter usbroche, hen gjuchzet un gjohlet,  hahaha!, em Sägmüller sini als Terrorischtin, hahaha!, des dääd grad noch zuenere passe!, un sin fürschi trottet durch de Wald, hen als glacht, giigst un gäägst, un sin allwil iwerzwercher wore, so dass ä paar Rehli in ere Lichtung stiff un starr d Ohre gschpitzt hen un zitteret, bis dass des Lache in de Ferni verschluckt wore n isch un alles doodestill bliebe. Doodestill.  Angscht isch ene wore, dene Rehli nooch so n eme Lache. Wie de Blitz sin si in de Wald nii gflüchtet un in ere Schneewolk  verschwunde. Kei Mensch het si je meh uf dere Lichtung gsähne.  Stefan Pflaum, 25.11.2004